வீரசிங்கம்பேட்டை மாரியம்மன் கோயில்

வீரசிங்கம்பேட்டை மாரியம்மன் கோயில் தஞ்சாவூர் மாவட்டத்திலுள்ள அம்மன் கோயிலாகும்.

அமைவிடம்
தஞ்சாவூர்-திருவையாறு சாலையில் கண்டியூருக்குக் கிழக்கே கும்பகோணம் சாலையில் 1 கிமீ தொலைவில் உள்ளது.

மூலவர்
சங்க இலக்கியங்கள் கான் அமர் செல்வி என்று சக்தியை வழிபடும் நிலையைக் குறிக்கின்றன. அவ்வாறான வழிபாடு நடைபெறும் இடங்கள் காடமர்செல்வி கழிபெருங்கோட்டம் என்று அழைக்கப்படுகின்றன. இங்குள்ள மூலவர் மாரியம்மன் ஆவார்.

பெயர்க்காரணம்
வீர சோழன் என்னும் மன்னனால் ஆளப்பட்ட வீரணன்சோலை என்ற இடமே நாளடைவில் வீரசிங்கம்பேட்டை ஆகியுள்ளது.

எழுவர்
ஏழு பேர் சகோதரியாகக் கருதப்பட்டு கடைசியில் உள்ள தங்கையாக இங்குள்ள அம்மனைக் கூறுகின்றனர். இவரை இளமாரியம்மன் என்றழைக்கின்றனர். பங்குனி மாதத்திலும், ஆவணி மாதத்திலும் இக்கோயிலில் விழாக்கள் சிறப்பாக நடைபெறுகின்றன.

மேற்கோள்கள்

வெளி இணைப்புகள்
 கருணைத்தாயே காப்பாய் நீயே, தினகரன்

தஞ்சாவூர் மாவட்டத்திலுள்ள அம்மன் கோயில்கள்
சாக்தம்
கிராமக் கோயில்கள்